Poznámky dejepis 5.C **strana 69**

**Médiá**

V minulosti:

- ľudia sa medzi sebou pokúšali dorozumievať na diaľku, používali dohovorené signály

- najstaršou formou dorozumievania boli: znamenia dymu, ohňa, bubnov

- dôležitým nositeľom informácií sa stali knihy. Prvé knihy - boli písané rukou a prepisovali sa ručne (rukopisy). Mnohé texty sa prepisovali v kláštoroch.

– vynález kníhtlače, ktorú vynašiel Johann Gutenberg.

- prvý vytlačená kniha - bola BIBLIA

- počas nasledujúcich 50 rokov bolo v Európe vytlačených 500 000 kníh

- väčšina kníh bola v latinčine - bol to univerzálny dorozumievací prostriedok v stredoveku

Ľudia začali uvažovať o rýchlejšom šírení informácií - vznik médií

KOMUNIKÁCIA – je dorozumievanie, oznámenie, sprostredkovanie

MÉDIÁ – prostriedky masovej komunikácie, prichádza s nimi do kontaktu veľa ľudí

- začali sa tlačiť časopisy a noviny

- vzniklo nové povolanie - novinár

S rozvojom vedy sa objavila aj snaha o šírenie informácií iným spôsobom, ako písmom. Boli vynájdené nové vynálezy na šírenie informácií:

Telegraf

* prvý spôsob elektrickej komunikácie
* pomocou bodiek a čiarok sa prenášali súrne správy
* vynašiel ho Samuel Morse

Rozhlas

* v roku 1906 sa uskutočnilo prvé rozhlasové vysielanie
* od roku 1920 sa v USA začalo pravidelné rozhlasové vysielanie
* v roku 1926 sa začalo pravidelné rozhlasové vysielanie na Slovensku

Televízia

* súbežne s rozhlasom sa začínajú prvé pokusy s televíznym vysielaním
* v roku 1926 – škót John Baird predviedol prvý televízny systém
* masové televízne vysielanie sa začalo v 50. rokoch 20. storočia
* na Slovensku sa začalo pravidelné televízne vysielanie v roku 1956

Telefón

* slúži na prenos zvuku na diaľku-
* vynašiel ho A.G.Bell, v roku 1876

Fotografia

* bola vynájdená ešte pred vynájdením telefónu
* v roku 1816 bratmi Niépceovci

**Po naučení sa učiva, odpovedajte písomne do zošita na otázky:**

1. Čo patrí k najstarším formám dorozumievania sa?
2. Kto vynašiel kníhtlač?
3. Aké noviny poznáš?
4. Aké časopisy čítaš?
5. Kto vynašiel telegraf?
6. Kedy sa začalo rozhlasové vysielanie na Slovensku?
7. Kedy sa začalo prvé televízne vysielanie na Slovensku?
8. Kto vynašiel telefón?